ગાંધીજી ઉચ્ચ નીચમાં માનતા ન હતા. પણ જ્ઞાતિપ્રથામાં માનતા હતા. જ્ઞાતિપ્રથા તેમને મન વ્યવસાય પ્રમાણે વિભાગીકરણ હતું. એક જ જાતનો વ્યવસાય કરનારા લોકોના વ્યાવસાયિક હિત સમાન હોય છે. વ્યક્તિની મનોવૃત્તિઓ મોટે ભાગે તે જે વ્યવસાય કરે છે તેની ઉપર આધાર રાખે છે. તેથી કૃષ્ણ ભગવાને ગીતામાં કહ્યું છે “ચાતુર્‍ વર્ણં મયા (પ્રકૃતિએ) સૃષ્ટં ગુણકર્મ વિભાગસઃ” કેટલાક લોકો ચાતુર્‍વર્ણમાં “મયા” શબ્દનો અર્થ “ઇશ્વર” એમ કરે છે. પણ તે બરાબર નથી. જો તે ઇશ્વર સર્જિત હોત તો તે બધે જ સમાન રુપે હોત. પણ આપણે જોઇએ છીએ દાખલા તરીકે સરકારી નોકરી એક વ્યવસાય છે. તેમની જ્ઞાતિ “સરકારી નોકર”ની છે. એટલે જ્યારે મોંઘવારી કે પગારવધારાની વાત આવે ત્યારે સરકારી નોકરી કરતા બધા જ સાથે થઈ જાય છે તેમાં જન્મે બ્રાહ્મણ, જન્મે વાણીયા, જન્મે ક્ષત્રીય કે જન્મે શુદ્ર બધા ભેગા થઈને પ્રદર્શન કરે છે.